Ehdotus: neuvoston asetus yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003 annetun asetuksen (EY) N:o 2341/2002 muuttamisesta /* KOM/2003/0477 lopull. */





Ehdotus: NEUVOSTON ASETUS yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003 annetun asetuksen (EY) N:o 2341/2002 muuttamisesta (komission esittämä) PERUSTELUT Neuvoston asetuksessa (EY) N:o 2341/2002 vahvistetaan vuodeksi 2003 yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavat eräiden kalakantojen ja kalakantaryhmien kalastusmahdollisuudet ja niihin liittyvät edellytykset. Asetukseen on tehtävä muutoksia Kansainvälisen Itämeren suojelukomission (IBSFC) äskettäin antamien suositusten vuoksi. Asetuksessa (EY) N:o 2341/2002 säädetään IBSFC:n syyskuussa 2002 suosittelemien kalastusta koskevien sääntöjen ja suurimpien sallittujen saaliiden (TAC) täytäntöönpanosta yhteisön vesillä ja yhteisön alusten osalta. IBSFC hyväksyi kesäkuussa 2003 pitämässään ylimääräisessä kokouksessa seuraavat muutokset syyskuussa 2002 antamiinsa suosituksiin: - kilohailin TACin lisäys 310 000 tonnista 341 000 tonniin, - hinattavien verkkojen, joissa ei ole pakoaukkoa, vähimmäissilmäkoon mukauttaminen turskanpyynnin yhteydessä 140 millimetristä 130 millimetriin, jotta saavutettaisiin yhdenmukaisuus turskan vähimmäiskoon ja pyydysten valikoivuuden välillä, - "BACOMA" -verkonperän valikointiristikon vähimmäissilmäkokoa on pienennetty 120 millimetristä 110 millimetriin, jotta saavutettaisiin yhdenmukaisuus turskan vähimmäiskoon ja pyydysten valikoivuuden välillä. Tieteellisistä tiedoista käy ilmi, että hinattavat verkot, joissa ei ole pakoaukkoa, ovat vähemmän valikoivia kuin Bacoma-tyyppiset pyydykset. Komissio ehdottaa näin ollen jäsenvaltioita ja kalastusteollisuuden edustajia kuultuaan, että hinattavien verkkojen, joissa ei ole pakoaukkoa, käyttöä ei sallita yhteisön vesillä ja yhteisön aluksissa. Neuvostoa pyydetään hyväksymään tämä ehdotus mahdollisimman nopeasti, jotta kalastajat voivat suunnitella kalastuskauden toimintansa. Ehdotus: NEUVOSTON ASETUS yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003 annetun asetuksen (EY) N:o 2341/2002 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon elollisten vesiluonnonvarojen säilyttämisestä ja kestävästä hyödyntämisestä 20 päivänä joulukuuta 2002 annetun neuvoston asetuksen (EY) N:o 2371/2002 [1] ja erityisesti sen 20 artiklan 1 ja 4 kohdan, [1] EYVL L 358, 31.12.2002, s. 59. ottaa huomioon komission ehdotuksen [2], [2] EUVL C [...], [...], s. [...]. sekä katsoo seuraavaa: (1) Neuvoston asetuksessa (EY) N:o 2341/2002 [3], sellaisena kuin se on viimeksi muutettuna asetuksella (EY) N:o 1091/2003 [4], vahvistetaan vuodeksi 2003 yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavat eräiden kalakantojen ja kalakantaryhmien kalastusmahdollisuudet ja niihin liittyvät edellytykset. Asetukseen on tehtävä muutoksia Kansainvälisen Itämeren suojelukomission (IBSFC) äskettäin antamien suositusten vuoksi. [3] EYVL L 356, 31.12.2002, s. 12. [4] EUVL L 157, 26.6.2003, s. 1. (2) Kansainvälinen Itämeren suojelukomissio antoi kesäkuussa 2003 seuraavat suositukset: - kilohailin suurinta sallittua saalista (TACia) alueilla III b, c ja d (EY:n vesialueet) olisi lisättävä 310 000 tonnista 341 000 tonniin, - hinattavien verkkojen, joissa ei ole pakoaukkoa, vähimmäissilmäkokoa olisi turskanpyynnin yhteydessä pienennettävä 140 millimetristä 130 millimetriin 1 päivästä lokakuuta 2003 alkaen, - "BACOMA" -verkonperän valikointiristikon vähimmäissilmäkokoa olisi pienennettävä 120 millimetristä 110 millimetriin. (3) On tarpeen, että yhteisö panee kyseiset toimenpiteet täytäntöön. (4) Tieteellisistä tiedoista käy kuitenkin ilmi, että hinattavat verkot, joissa ei ole pakoaukkoa, ovat vähemmän valikoivia kuin Bacoma-tyyppiset pyydykset. Sen vuoksi on aiheellista säätää, että hinattavien pyydysten, joissa ei ole pakoaukkoa, käyttöä ei sallita yhteisön vesillä ja yhteisön aluksissa. (5) Asetus (EY) N:o 2341/2002 olisi näin ollen muutettava, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 2341/2002 liitteet I A-V tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE 1) Korvataan asetuksen (EY) N:o 2341/2002 liitteessä I A olevat kohdat, jotka koskevat kilohailia alueilla: III b, c ja d (EY:n vedet) III d (Viron vedet) III d (Latvian vedet) ja III d (Liettuan vedet), seuraavasti: >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> 2) Muutetaan asetuksen (EY) N:o 2341/2002 liite V seuraavasti: a) Korvataan 1.1.1 kohta seuraavasti: "Ilman pakoaukkoja Kielletään hinattavat verkot, joissa ei ole pakoaukkoa." b) Muutetaan liitteen V lisäys 1 seuraavasti: i) Korvataan jakso nimeltä "BACOMA" -verkonperän valikointiristikon tekniset tiedot" seuraavasti: "BACOMA" -verkonperän valikointiristikon tekniset tiedot Troolien, ankkuroitujen kierrenuottien tai vastaavien hinattavien verkkojen, joiden verkonperän silmäkoko on vähintään 105 millimetriä, sisäläpimitaltaan 110 millimetrin neliösilmäistä valikointiristikkoa koskevat tekniset tiedot Valikointiristikko on suorakulmainen verkonperään kiinnitetty havaskappale. Valikointiristikoita on oltava vain yksi. Valikointiristikkoon ei saa kiinnittää mitään, mikä tukkii sen millään tavoin sisä- tai ulkopuolelta." ii) Korvataan jakso nimeltä "Valikointiristikon silmäkoko" seuraavasti: "Valikointiristikon silmäkoko Silmien vähimmäiskoko on 110 millimetriä. Silmät ovat neliösilmiä, toisin sanoen valikointiristikon havaksen kaikki neljä reunaa muodostuvat silmistä, joiden molemmat silmätangot on leikattu. Havaskappale kiinnitetään niin, että silmien reunat ovat verkonperän pituussuuntaan nähden samansuuntaisesti ja kohtisuorassa. Havaksen on oltava solmuton ja yksisäikeistä punosta tai havasta, jolla on todistetusti vastaavat valikointiominaisuudet. Yksittäisen säikeen läpimitan on oltava vähintään 4,9 millimetriä."